**Protokoll fra felles styremøte Leangentravets Eiendom AS og Midt-Norge Travforbund tirsdag 2. mars 2021, kl 19.00 på Teams.**

**Til stede: Asbjørn Opdal, Morten Valstad, Jan Frode Holltrø, Aina H. Westberg fra kl 19:30, Trude Tevik Gulbrandsen, Hilde Nordtiller, Elin Flataune, Sverre Hosen, Reidar Samskott, Odd Haugdahl, Robert Jakobsen**

**Ikke til stede: Thea Indrebø, Jan Ola Riseth, Lene Grenne**

**Agenda:**

**Behandling av kontrakt for infrastruktur/VA**

Asbjørn startet møtet med å orientere om at Prosjektet er har fått tilsagn om mellomfinansiering av prosjektet.

Videre orienterte Asbjørn at Leangen Bolig har bekreftet at prosjektet har en avtale med Leangen Bolig om utbetaling av et tidligere avtalt forskuddsbeløp over flere år som sikrer at rentehåndtering av mellomfinansiering ikke påvirker drift og støtte til regional aktivitet.

Asbjørn gikk deretter gjennom sammenstillingen av kostnadene i prosjektet, basert på endelig avtale med Solberg Maskin. En stall og ett sosialbygg er tatt ut av prosjektet. Videre er det lagt inn at kostnader til en stall, veterinærklinikk og rehabilitering av gammel stall kan utsettes i prosjektet.

Det er gjort en ny grundig gjennomgang av usikkerhetsmomenter/risikoanalyse av prosjektet, og det ligger nå inne 15% for infrastruktur og VA, mens det på bygg er lagt inn 5%.

Asbjørn orienterte om nytt budsjettoverslag for prosjektet som presenteres på lagledermøte i neste uke.

I kontrakten med Solberg Maskin er det tre vedlegg som beskriver hva som er avdekket av avvik i forhold til opprinnelig prosjektbeskrivelse i anbudsforespørselen, og disse forhold/avvik er spesifisert og det er fremforhandlet fast pris for dette. Avtalen med Solberg maskin er kvalitetssikret av tre parter, samt gjennomgått av juridisk kompetanse.

Det ble kommentert at det i avtalen presiseres Asbjørn Opdal er byggherrerepresentant og Per Grøtte er byggherrens prosjektleder.

Avtalen slik den er nå gir en totalsum på 107 103 000,- kroner ex mva, for Infrastruktur og VA.

**Vedtak: Styret i LTE AS og MNTF godkjenner avtalen med Solberg Maskin og at avtalen oversendes DNT for deres godkjenning.** **Prosjektleder Per Grøtte og Byggherrerepresentant Asbjørn Opdal samt 1 styremedlem gis fullmakt til å signere avtale og starte arbeider.**

Det ble videre besluttet at det legges ut melding på hjemmesiden til Arena Midt-Norge om mellomfinansiering og årlige forskudd fra Leangen Bolig.

Det ble også bestemt at det avholdes ett nytt lagledermøte på Teams, for å informere og svare ut de spørsmål, som er kommet i brev fra 12 travlag, hvor det også kreves EXOGF i MNTF.

Trondheim 03.03.21

Sverre Hosen